पाएं अपने शहर की ताज़ा ख़बरें और फ्री ई-पेपरडाउनलोड करें
जिले में राज्य सरकार द्वारा जारी गाइडलाइन की पालना नहीं करने और लॉकडाउन में नियमों की धज्जियां उड़ाने वाले लोगों के खिलाफ लगातार कार्रवाई की जा रही है। जिसमें पुलिस ने एक महीने के अंदर 10 लाख 69 हज़ार रुपए के चालान काटकर राजस्व कमाया है। सार्वजनिक स्थानों पर थूकने, बिना मास्क घूमने वाले, सोशल डिस्टेंसिंग की पालना नहीं करने वाले लोगों के खिलाफ कार्रवाई करते हुए ये चालान काटे गए है।
जिला एसपी देवेंद्र कुमार बिश्नोई के मुताबिक राज्य सरकार की गाइडलाइन की पालना नहीं करने वालों का पुलिस लगातार चालान काट रही है। पिछले एक महीने में पुलिस ने लोगों से चालान काटकर 10.70 लाख रुपए वसूल किए है। जिससे कोरोना संक्रमण से लोगों को बचाया जा सके।
भरतपुर पुलिस अधीक्षक देवेंद्र कुमार बिश्नौई ने कहा कि कोरोना वायरस संक्रमण की रोकथाम के लिए जिला प्रशासन हर समय लोगों को गाइडलाइन की पालना के लिए जागरूक करने का प्रयास कर रहा है। पुलिस ने लोगों के खिलाफ सख्ती से पेश आते हुए कार्रवाई कर चालान काटने का अभियान शुरू किया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn